Word só maklik lid van Graan SA
DIRK KOTZÉ, ledebemarking en kommunikasiebeampte: Graan SA
Graan SA is 'n outonome bedryfsorganisasie wat in belang van die graanprodusent in Suid-Afrika optree. Lidmaatskap is onderworpe aan 'n vrywillige bedryfsheffing.
Enige produsent wat graan produseer, kan lid van Graan SA word deur 'n magtigingsvorm te voltooi. Met die vorm magtig jy as produsent die betrokke agent om 'n heffing van die bedrag aan jou verskuldig, af te trek en aan Graan SA oor te betaal.
Na ontvangs van die magtigingsvorm stuur Graan SA die vorm aan die invorderingsagent waar lewering van graan gaan plaasvind en word jy op Graan SA se databasis geregistreer.